Cántabros - Uiquipedia

# Cántabros

### De Uiquipedia

  Pa otros usos d'esti términu, véase Cántabru (dixebra).

Cantabria romana demientres la dómina les Guerres Cántabres. El mapa endicia les llendes del territoriu cántabru n'espirica cola Cantabria d'angüaño asina como les esemeyes tribus que l'habitaben, los pueblos vecinos, ciodaes y acidentes xeográficos calletraos a partires de les fontes clásiques.

El pueblu cántabru (en llatín cantăber) foi un antiergu pueblu prerromán qu'habitaba nel norti la península Ibérica, nuna estaya más estensa que la, güei, comunidá de Cantabria, cuya capital alcontrábase n'Amaya, angüañu na provincia de Burgos (végase'l mapa).

Tiénense noticies de delles tribus o clanes, como puen ser los salaenos, orgenomescos, avariginios, blendios y coniscos nel llitoral, y cadinienses, concanos, plentusios y tamáricos nel interior.

## [editar] Encartiche

La primer mientada hestórica documentada sobre esti pueblu proporciónanosla Catón el Vieyu na so obra Los Oríxenes, de la que se caltienen dellos retayos. Ún d'illos fala de la campaña que'l propiu Catón fizo pela península Ibérica cuando yera cónsul nel añu 195 adC Diz: «...fluvium Hiberum: is oritur ex Cantabris, magnus atque pulcher, pisculentus»: «El rigu Ebru: ñaz en tierra de Cántabros, grande y fermosu, arrume en pexes».

Esta mena de referimientos amósanos yá a los cántabros como una xunidá social conocía nel sieglu III e.C, lo que premitiría datar la so xénesis ente finales de la Edá de Bronce y entamos de la Edá de Fierru. A partires d'esi escritu de Catón les mientaes d'hestoriadores y xeógrafos griegos y llatinos son numberosas, sobre toó demientres la so resistencia nes Guerres Cántabres escontra Roma.

Mos Aportáren dellos retayos qu'escartichen a ésti pueblu cerbunu, como'l versu'l poeta Horaciu: «Cantabrum indoctum iuga ferre nostra», que significa «El cántabru, nun insiñáu a portar el nuesu xugu», o estratu'l xeógrafu román Estrabón que recoyemos darréu:

  Estos aliméntense, en dos tiempos del añu, de callarota, ensugándola, galdiéndola y faciendo pan de la farina. Formen bébora d'orgu; tienen poco vinu, y el qu'aporta consúmenlu llueu n'enchertaes colos allegaos. Cenen sentaos, dimpuestos a esti fin asientos nes paredes. La edá y la dinidá porten los primeros llugares. Mientres se sirve la bébora baillen a son de gaita y de flauta. Vístense toós de prietu con sayos, de los que formen la xaceda, chándolos so sargones d'herbes. Tienen vasos de ceruyu como los celtes, y les muyeres folien ropes enfloriaes o de cullor de rosa.

  Arróu de dineru camuden una cosa por otra, o taracen daqué duna champla o plancha plata.

  A los condergaos a morte los esgarmen per un escobiu, y a los patricides los tapecen de piedres fora los sos términos o de los sos rigos.

  Los casamientos son al xeitu los griegos; y a los conrayaos los saquen al públicu, como los exipcios, a la fin de tomar conseyu de los que guariren de semeyante disgracia.

  Fasta'l tiempu Bruto emplegaben chalanes de pelleyu; y han dellos de tueros d'árboles.

Cagüecu cántabru de Barros (Cantabria). De piedra arenisca y con espigón de banca, los sos valumbos son de 1,70 m de diámetru y 0,32 m d'espesor.

  Lo rucinariu y fiereza de los sos vezos remana nun solo les guerres, ensinon de vivir arrequexaos d'otres xentes, y faltando comunicación falta tamién sociedá y humanidá. Güei s'iguare daqué pol tratu colos romanos dempués'aferronalos Augusto; pero los que tienen menos comunicación son más inhumanos, contribuyendo pa illo la gafez de los montes nos que viven.

  Llávense con ferruños que dexen podrecer nes cisternas, y homes y muyeres se llimpian con illos los racos.

  Les madres coriaben a los sos fíos en tiempu la guerra pa que nun cayeren en manes de los sos nemicos. Un mozu, viendo a los sos pas y hermanos prisioneros, matólos a toós por mandáu del padre, que-y dio'l fierru pa illo. Otru, llamáu a un convidada, allancióse al fuebu.

  Aseméyense a los celtes, a los de la Thracia y Scitia.

  Les muyeres binen los campos, y cuando llibren fan deeitase a los maridos y elles-yos sirvin. Cúntase tamién en preba la llemencia cantábrica que dellos, viéndose clavaos en cruces polos sos nemicos, canciaben alendérgole, lo qu'endicia fiereza.

  Duna herba semeyante al apiu formen una gafura mui delixente que mata ensin duelgu, y lo tienen a la mán pa emplegalu en cualisquier adversidá, especialmente por si daben en manes de romanos.

  Otres coses, diz, usen nun tan de fieres, como ye, que'l varón dota la muyer; qu'estituyen herederes a les fíes y éstes casen a los hermanos, lo que nun ye mui civilizáu por encluyir dalgún emperiu la muyer so l'hombre.

      Enrique Flórez - Estrabón. La Cantabria, 1768.

## [editar] Xenealoxía

Menumentu al cántabru en Santander

Nos yacimientos arqueolóxicos cantábricos afáyense, so un substratu neolíticu matriarcal, elementos de poblaciones indoeuropees previes a les céltiques. Estes poblaciones remanaríen de la rexón del Danubiu y la cultura funeraria de Campos d'Urnes demientres el Bronce p'asentase dimpués, demientres el segundu mileniu enantes de Cristu, en tornu al altu Ebru.

Tantu los xentilicios emplegaos por delles tribus o clanes cántabros — en particular el de los orgenomescos, asina como los cultos equinos, son semeyantes a los de los sármates y moesios, Mekhi o micénicos. Estos caberos, de llingua indo-europea tamién, remanaríen de les rexones al norte'l Danubiu y emigraron a llugares mui remotos calteniendo los sos nomes orixinales o variantes, sigún James P. Mallory . Estudios xenéticos de la población d'angüañu, deteuten nos xenes masculinos un porcentaxe sinificante con filiacion al haplogurupu E3b, que n'Europa ye mayoritariu en poblaciones contemporánies del ámbetu'l Mar Exeu, Macedonia, Bulgaria, Albania y l'antigua Tracia. Esti elementu xenéticu pudo aportar tamién a Cantabria dimpués, coles colonies de romanos o dientro les confederaciones de vándalos, alanos y godos.

El clan dominante na estaya más abondosa y d'acesu a los pasos d'altor, los plentusios, ta arreyáu cola cultura posterior de La Tène, propiamente céltica y proveniente del baxo Rhin. Blenden (=rescamplar, rellumar, ciegar, resplandeciente) ye entá un distritu de Xermania na ancestral estaya «belga». Pudiera ser de les primeres tribus escorripiaes por tribus xermanes con anterioridá al 300 adC decataríase yá d'estu nel albor de los estudios célticos. Estos son, quiciabes, semeyantes n'etimoloxía ya identidá a los Pelendones celtibéricos ente los rigos Ebru y Dueru.

Concanos, coniscos, salaenos y otros pueblos pudieron ser relegaos a estayes menos favoratibles de curia, dientro la comunidá tribal al parecer representar gurupos célticos del Hallstatt pre-britónicu o xentilidaes matriarcales paleolíticos afines a los vascos como sorraya Joaquín González Echegaray.

## [editar] Tribus y clanes

- Orgenomescos: Pembelorum
- Vadinenses: Alongos, Aravos, Arcaedunos, Argalicos, Arganaos, Biracideginos, Boddegos, Cabedicos, Caddecos, Corovescos, Doiderigos, Pentiocos y Vernaos.
- Salaenos
- Avariginos
- Concanos
- Blendios
- Plentusios
- Tamaricos
- Coniscos

## [editar] Enllaces esternos

- Cantabria infinita, Patrimoniu y Historia.
- Historia de Cantabria.
- Faza arqueolóxica de la Ulaña.

Retrieved from "http://ast.wikipedia.org../../../c/%C3%A1/n/C%C3%A1ntabros.html"

Categoríes: Cantabria | Hestoria de Cantabria | Cántabros | Razes, etnies y pueblos | Pueblos prerromanos de la Península Ibérica | Roma Antigua | Hispania Romana

##### Views

- Artículu
- Discusión
- Revisión actual

##### Buscar

##### Otres llingües

- English
- Español
- Français
- Italiano
- Nederlands